open-index/open-wikipedia-markdown huggingface dataset:
Τζάμπο (ελέφαντας)

thumb|206px|Ο ελέφαντας Τζάμπο

Ο **Τζάμπο**  (*Jumbo*) (Γαλλικό Σουδάν 1862 - Οντάριο 15 Σεπτεμβρίου 1885 ￼￼) ιδιαίτερα μεγάλων διαστάσεων (εκτιμάται ότι έφτανε τα 4 μέτρα ύψος). 

## Η ζωή του
Γεννήθηκε στο Γαλλικό Σουδάν το 1861 και οδηγήθηκε στο ζωολογικό κήπο του Παρισιού και το 1865 σε αυτόν του Λονδίνου. Στο Λονδίνο έγινε διάσημος και απέκτησε το όνομά του. Πωλήθηκε στον Π. Τ. Μπάρναμ, έναν ιδιαίτερα δημοφιλή στις ΗΠΑ ιδιοκτήτη τσίρκου, το 1882. Πέθανε στο σιδηροδρομικό σταθμό του St. Thomas, στο Οντάριο  του Καναδά, καθώς συνεθλίβη από μια ατμομηχανή, στις 15 Σεπτεμβρίου  1885.

Το 1889, ο Μπάρναμ δώρισε τον ταριχευμένο  Τζάμπο στο Πανεπιστήμιο Tufts, όπου ήταν έκθεμα ως την καταστροφή του από πυρκαγιά, το 1975.
Οι στάχτες του  φυλάσσονται στο γραφείο του αθλητικού διευθυντή του Πανεπιστημίου Ταφτ, όπου είναι μασκότ μέχρι σήμερα.

## Μεταθανάτιες τιμές
Εξαιτίας του μεγέθους του ελέφαντα αυτού, το όνομα «Τζάμπο» σημαίνει «μεγάλου μεγέθους». Το Boeing 747  είναι
γνωστό ως  "Jumbo Jet". Επίσης, ένα άγαλμα ελέφαντα στήθηκε στο Πανεπιστήμιο Ταφτ. Ωστόσο, από λάθος εικονίζει έναν ασιατικό και όχι έναν αφρικανικό ελέφαντα, όπως ήταν ο Τζάμπο.
## Εξωτερικοί σύνδεσμοι
*Άρθρο του περιοδικού Tufts Magazine για τον Τζάμπο

## Παραπομπές


Τζάμπο
Τζέιμι Στίβενς

Ο ** Τζέιμι Στίβενς** (*Jamie Stevens*) είναι Γερμανός τραγουδιστής και τραγουδοποιός της ποπ, από τους πρώτους που πούλησε τα τραγούδια του αποκλειστικά μέσω του Διαδικτύου, μέσω δικής του ανεξάρτητης εταιρείας.

Σπούδάζει Γλωσσολογία στο Πανεπιστήμιο της Κολωνίας. Ξεκίνησε να γράφει τραγούδια το 1995. 

Το 2000, έγινε ένας από τους καλλιτέχνες με τα περισσότερα "κατεβάσματα" της μουσικής του στο Διαδίκτυο με περισσότερα από 25.000 νόμιμα "κατεβάσματα" ανά μήνα και με σύνολο 300.000 μόνο το έτος 2000.

## Δισκογραφία
### Albums
* 2001 The Wizard's Call
* 2002 Unbreakable
* 2004 Everyday's Another Chance (The Best of 1997 - 2004)

### Τραγούδια
* 1999 Only love (will make you wise)
* 2000 I Wanna Get 2 Know U
* 2000 Where Do I Go From Here?
* 2001 Back Off
* 2004 If I Could Love You Forever

### Άλλα
* 2005 Voice Of The Heart (στο φιλανθρωπικό άλμπου Voyces United for UNHCR)

Κατηγορία:Γερμανοί τραγουδιστές
Γιούαρτ Μπράουν

Ο **Γιούαρτ Μπράουν** (*Ewart F. Brown, Jr.*, γενν. 1946) ήταν ο 11ος πρωθυπουργός των Βερμούδων, από τις 30 Οκτωβρίου 2006 έως τις 28 Οκτωβρίου 2010. 

## Προφίλ
Γεννήθηκε το 1946 και είναι γιατρός. Από το 2006 ως το 2010 ήταν αρχηγός του Προοδευτικού Εργατικού Κόμματος (PLP) καθώς επίσης υπουργός Τουρισμού και Μεταφορών. Είναι παντρεμένος με τη Γουάντα Χέντον Μπράουν και έχει 4 γιους από προηγούμενο γάμο.

## Πρωθυπουργός
Ο Μπράουν εξελέγη πρόεδρος του κυβερνώντος PLP κερδίζοντας, με 107 ψήφους επί 76, τον προκάτοχό του στην πρωθυπουργία, Άλεξ Σκοτ. Το εν λόγω κόμμα αναδείχθηκε νικητής στις βουλευτικές εκλογές του 2003. Το PLP είναι υπέρ της ανεξαρτησίας των Βερμούδων από το Ηνωμένο Βασίλειο. Ως πρωθυπουργός, ο Μπράουν αρνήθηκε να τροποποιήσει τους νόμους της χώρας υπέρ των ομοφυλοφίλων και έλαβε μέτρα για τη μείωση του κυκλοφοριακού στη χώρα του, με την απαγόρευση κυκλοφορίας πολλών αυτοκινήτων.

## Αποδοχή των Ουιγούρων κρατουμένων
Στις 7 Οκτωβρίου 2008 διατάχθηκε η άμεση απελευθέρωση 17 Ουιγούρων, που ήταν φυλακισμένοι στο στρατόπεδο συγκέντρωσης του Γκουαντανάμο. Οι ΗΠΑ προηγουμένως είχαν αποφασίσει ότι οι Ουιγούροι δεν ήσαν ποτέ τρομοκράτες και σταμάτησαν να τους θεωρούν "μαχητές του εχθρού". Οι ΗΠΑ συνέχισαν να τους κρατούν στο Γκουαντανάμο, επειδή θεώρησαν ότι η ζωή των Ουιγούρων κινδύνευε αν εκείνοι επέστρεφαν στην Κίνα. Μέλη του Κογκρέσου άσκησαν έντονη πίεση ώστε να μην απελαθούν οι Ουιγούροι στις ΗΠΑ αλλά σε άλλη χώρα.  Εν τέλει, το Παλάου ανακοίνωσε ότι θα δεχτεί προσωρινά τους εναπομείναντες Ουιγούρους στο έδαφός του.

Την επόμενη ημέρα, ο πρωθυπουργός των Βερμούδων ανακοίνωσε τη μυστική συμφωνία με τις ΗΠΑ να δεχτούν οι Βερμούδες 4 από τους Ουιγούρους, οι οποίοι αφίχθησαν στο νησί αργά το βράδυ , για ανθρωπιστικούς λόγους. Υποσχέθηκε επίσης να γίνουν οι ίδιοι πολίτες των Βερμούδων. Η συμφωνία προκάλεσε την μήνιν της βρετανικής κυβέρνησης, η οποία δεν είχε ενημερωθεί για τη συμφωνία. Η κυβέρνηση του Ηνωμένου Βασίλειου τόνισε ότι η ίδια είχε τη δικαιοδοσία επί της αποδοχής των Ουιγούρων, εξαιτίας του γεγονότος ότι οι συμφωνίες μεταξύ των Βερμούδων και των ξένων κρατών τελούν αυστηρά υπό βρετανικό έλεγχο.

Η απόφαση επίσης κρατήθηκε μυστική από την κυβέρνηση του Μπράουν,  τον Κυβερνήτη και την Αστυνομία των Βερμούδων.  

Η Αντιπολίτευση κατέθεσε πρόταση μομφής εναντίον της κυβέρνησης, κατηγορώντας τον πρωθυπουργό για παραβίαση του Συντάγματος. Στις 20 Ιουνίου του 2009 η πρόταση καταψηφίστηκε με 11 υπέρ και 24 κατά.

Ο Μπράουν παραιτήθηκε στις 28 Οκτωβρίου 2010 και την επόμενη ημέρα ορκίστηκε στη θέση του η ηγέτιδα του Προοδευτικού Εργατικού Κόμματος Πόλα Κοξ.

## Παραπομπές


## Εξωτερικοί σύνδεσμοι

* Επίσημο βιογραφικό

Κατηγορία:Πρωθυπουργοί των Βερμούδων
Νίκος Παπαδόπουλος (ηθοποιός)

Ο **Νίκος Παπαδόπουλος** (Αθήνα, 6 Δεκεμβρίου 1962) είναι Έλληνας ηθοποιός.

## Βιογραφία
Αποφοίτησε από τη Δραματική Σχολή του Θεάτρου Αθηνών το 1985. Έκτοτε έχει πρωταγωνιστήσει σε θεατρικές παραστάσεις, σήριαλ και θεατρικά στην τηλεόραση ενώ έχει δανείσει τη φωνή του σε αρκετές μεταγλωττισμένες κινηματογραφικές ταινίες και τηλεοπτικές σειρές κινουμένων σχεδίων. Παράλληλα παρουσίαζε θεατρικές και λογοτεχνικές εκπομπές στο ραδιόφωνο.

Το 2004 νυμφεύτηκε τη μουσικοσυνθέτρια Μαρία Οικονομάκου και απέκτησαν δύο κόρες, την Νικολέτα και την Αγγελίνα Παπαδοπούλου. Διδάσκει σε Ακαδημία Τέχνης Ιδιωτικού Ινστιτούτου (*Μουσική Δημιουργία*).

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Νικόλαος Παπαδόπουλος (αγωνιστής του 1821)

Ο **Νικόλαος Παπαδόπουλος** ήταν Έλληνας αγωνιστής του 1821 και εθνικός ευεργέτης.

## Βιογραφικά στοιχεία
Γεννήθηκε στην Τρίπολη το 1798. Με την έναρξη της επανάστασης πολέμησε και αυτός από την αρχή και διακρίθηκε. Υπηρέτησε ως γραμματέας και ως αξιωματικός σε διάφορους οπλαρχηγούς της Πελοποννήσου. Πήρε μέρος στις μάχες εναντίον του Ιμβραήμ. Υπηρέτησε αφιλοκερδώς και πλήρωσε ο ίδιος άλλους στρατιώτες θυσιάζοντας την κινητή και ακίνητη περιουσία του για τον αγώνα. Προβιβάστηκε στον βαθμό του εκατόνταρχου. Το 1841 ο Όθων τον τίμησε με την απονομή του αργυρού Νομισματόσημου, και με τον βαθμό του επίτιμου υπολοχαγού τους φάλαγγας. Η Φιλεκπαιδευτική εταιρεία τον ανέγραψε ανάμεσα στους ευεργέτες της. Τιμήθηκε επίσης με τους ανώτερους Ταξιάρχες και με τον Σταυρό του αγώνα. 
## Πηγές
* 

Κατηγορία:Αγωνιστές του 1821
Κατηγορία:Έλληνες ευεργέτες
Κατηγορία:Ανώτερος Ταξιάρχης του Τάγματος του Σωτήρος
Αρμάνδος των Βουρβόνων-Κοντί

Ο **Αρμάνδος των Βουρβόνων-Κοντί** (Armand de Bourbon-Conti, 11 Οκτωβρίου 1629 – 26 Φεβρουαρίου 1666) από τον Οίκο των Βουρβόνων-Κονντέ ήταν Γάλλος ευγενής, πρίγκιπας του Κοντί και ιδρυτής του κλάδου των Κοντί.

## Βιογραφία
Ήταν ο μικρότερος γιος του Ερρίκου Β΄ πρίγκιπα του Κοντέ και της Καρλόττας-Μαργαρίτας των Μονμορανσύ, κόρης του Ερρίκου Α΄ στρατάρχη και κοντόσταυλου της Γαλλίας. Αδέλφια του ήταν ο Λουδοβίκος Β΄ πρίγκιπας του Κονντέ και η Άννα-Ζενεβιέβ.

Ο τίτλος του πρίγκιπα του Κοντί αναβίωσε προς τιμή του με την γέννηση του. Προοριζόταν για την εκκλησία και σπούδασε θεολογία στο Πανεπιστήμιο της Μπουρζ. Έπαιξε έναν σημαντικό ρόλο στα πολιτικά γεγονότα: έγινε ταξίαρχος (1648) του επαναστατικού στρατού, αλλά αιχμαλωτίστηκε με τον αδελφό του στο Βινσέν (1650).

Μυστικοπαθής και γεμάτος παράξενες ιδέες, στην φυλακή εκδηλώθηκε η τρέλα του: είχε κρυφό πάθος για την αδελφή του, δούκισσα του Λονγκεβίλ και εφεύρησκε διάφορα τεχνάσματα για να την κάνει να τον προσέξει. Άρχισε να ασχολείται με την αλχημεία και τα βότανα, προκειμένου να προσελκύσει τον κόσμο με το μέρος του.

Απελευθερώθηκε όταν εξορίστηκε ο Καρδινάλιος Μαζαρέν και στόχευσε να νυμφευτεί την Καρλόττα-Μαρία της Λωρραίνης (1627 - 1652), κόρη της δούκισσας του Σεβρέζ, που ήταν ευνοούμενη της Άννας της Αυστρίας αντιβασίλισσα της Γαλλίας. Η ενέργεια αυτή εμποδίστηκε από τον αδελφό του, τον μέγα Κονντέ, που είχε αναλάβει την εξουσία που του ανήκε. Σύντομα συμφιλιώθηκε με τον Μαζαρέν και νυμφεύτηκε (1654) την ανιψιά του καρδιναλίου Άννα Μαρία Μαρτινότσι (1639 - 1672).

Πήρε την αρχηγία του στρατού και επιτέθηκε (1654) στην Καταλωνία και κυρίευσε Ισπανικές πόλεις. Οδήγησε τις Γαλλικές δυνάμεις στην Ιταλία, αλλά μετά από μια ήττα λίγο έξω από την Αλεσσάντρια (1657), επέστρεψε στο Λανγκεντόκ, όπου ασχολήθηκε μέχρι τον θάνατο τέλος του με τη μελέτη και τον μυστικισμό.

## Οικογένεια
Με τη σύζυγό του Άννα Μαρία Μαρτινότσι, ανιψιά του καρδινάλιου Μαζαρέν, παιδιά του ήταν:
* Λουδοβίκος Αρμάνδος Α΄ 1881-1685, πρίγκιπας του Κοντί.
* Φραγκίσκος-Λουδοβίκος 1664-1709, πρίγκιπας του Κοντί.
* Λουδοβίκος 1658, απεβ. νήπιο.

## Πρόγονοι

## Αναφορές


Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Σημαία του Μπανγκλαντές

[right|thumb|208px|[Αρχείο:FIAV 111000.svg|20px Σημαία του Μπανγκλαντές. Λόγος: 3:5]]
[right|thumb|208px|[Αρχείο:FIAV 000100.svg|20px Πολιτικό έμβλημα. Λόγος: 1:2]]
[right|thumb|208px|[Αρχείο:FIAV 000001.svg|20px Ναυτικό έμβλημα. Λόγος: 1:2]]
thumb|right|208px|Η πρώτη σημαία, με το χάρτη που αφαιρέθηκε από τη σύγχρονη σημαία.
Η εθνική **[[σημαία]] του [[Μπανγκλαντές]]** καθιερώθηκε επίσημα στις 17 Ιανουαρίου 1972. Βασίζεται σε μια παρόμοια σημαία που χρησιμοποιήθηκε στον απελευθερωτικό αγώνα, το 1971. Αυτή η σημαία εικόνιζε το χάρτη της ασιατικής χώρας πάνω από έναν κόκκινο ήλιο. Ο χάρτης αργότερα αφαιρέθηκε (1972) από τη σημαία, πιθανότατα για να απλοποιηθεί το σχέδιο. Η σύγχρονη σημαία προσιδιάζει στη σημαία της Ιαπωνίας, με τη διαφορά ότι σε εκείνη το φόντο είναι λευκό και όχι πράσινο. Ο κόκκινος δίσκος συμβολίζει την ανατολή του ηλίου πάνω από τη Βεγγάλη, καθώς επίσης και το αίμα που χύθηκε για την ανεξαρτησία του Μπανγκλαντές. Το πράσινο φόντο συμβολίζει την εύφορη γη.

Η εθνική σημαία εμφανίζεται σαν τμήμα και του πολιτικού αλλά και του ναυτικού εμβλήματος της χώρας.

## Εξωτερικοί σύνδεσμοι

* http://flagspot.net/flags/bd.html - Σημαίες του Κόσμου: Μπανγκλαντές.

Μπανγκλαντές
Κατηγορία:Εθνικά σύμβολα του Μπανγκλαντές
Κατηγορία:Σημαίες της Ασίας
Θεμελιώδης εξίσωση υδροστατικής

Η λεγόμενη **Θεμελιώδης εξίσωση υδροστατικής** ή **θεμελιώδης Νόμος υδροστατικής** είναι ο συνδυασμός της υδροστατικής πίεσης και εκείνης επί της Αρχής του Πασκάλ όπως παράλληλα παρατηρούνται στη φύση.

Όπως είναι γνωστό η *υδροστατική πίεση* που παρατηρείται επί ενός σημείου εντός της μάζας ενός υγρού είναι αποτέλεσμα ακριβώς της βαρύτητας και εξαρτάται από το στατικό ύψος του υπ΄ όψη σημείου. Παράλληλα όμως μ΄ αυτή τη πίεση, στη Φύση παρατηρείται  και εκείνη επί της *Αρχής του Πασκάλ* όπου η οποιασδήποτε εξωτερική πίεση κατανέμεται ισόποσα εντός του υγρού με την προϋπόθεση ότι δεν επιδρά το πεδίο της γήινης βαρύτητας.

Έτσι εκ του συνδυασμού των παραπάνω προκύπτει ότι η συνολική πίεση (**ρ<sub>σ</sub>**) επί ενός σημείου (ή επιφάνειας), που βρίσκεται εντός της μάζας ενός υγρού, στην επιφάνεια του οποίου εφαρμόζεται εξωτερική πίεση, και το οποίο υπόκειται στις δυνάμεις της γήινης βαρύτητας θα ισούται με το άθροισμα της επί της επιφάνειας του υγρού ασκούμενης πίεσης (**ρ<sub>ε</sub>**)  και της αντίστοιχης εκδηλούμενης υδροστατικής πίεσης (**ρ<sub>υ</sub>**) του θεωρουμένου σημείου. Τούτο παρουσιάζεται από τη μαθηματική σχέση:
:::::::::::**ρ<sub>σ</sub> = ρ<sub>ε</sub> + ρ<sub>υ</sub>**, και επειδή ρυ = h γ, συνεπάγεται ότι:
:::::::::::**ρ<sub>σ</sub> = ρ<sub>ε</sub> + (h γ)**, (όπου h = στατικό ύψος και γ = ειδικό βάρος του υγρού).

Κατηγορία:Υδροστατική
Κατηγορία:Εξισώσεις
Εθνόσημο του Μπανγκλαντές

**Το εθνικό έμβλημα του [[Μπανγκλαντές]]** καθιερώθηκε αμέσως μετά την ανεξαρτησία, το 1971. 

## Περιγραφή
Στο έμβλημα βρίσκεται ένα νούφαρο, (εθνικό λουλούδι της χώρας), το οποίο χωρίζεται σε δύο μέρη από στάχυα ρυζιού. Πάνω από το νούφαρο βρίσκονται 4 αστέρια και ένα τρίφυλλο ματσάκι από φύλλα τσαγιού. Το νούφαρο συμβολίζει και τα πολλά ποτάμια που διαρρέουν το Μπανγκλαντές, ενώ το ρύζι αποτελεί τη βασική τροφή στην ασιατική χώρα. Τα τέσσερα αστέρια αντιπροσωπεύουν τα τέσσερα βασικά δόγματα που αρχικά ορίστηκαν στο πρώτο Σύνταγμα του Μπανγκλαντές, το 1972: εθνικισμός, κοσμική εξουσία, σοσιαλισμός και δημοκρατία.

## Παραπομπές



Μπανγκλαντες
Κατηγορία:Εθνικά σύμβολα του Μπανγκλαντές
Σιδηροδρομικός Σταθμός Αγίου Ιωάννη

Ο **Σιδηροδρομικός Σταθμός Αγίου Ιωάννη** είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Κατάκολου - Ολυμπίας, στη χιλιομετρική θέση 4,200 από Πύργο. Βρίσκεται στον Άγιο Ιωάννη του Πύργου Ηλείας και οφείλει την ονομασία του στον οικισμό που εξυπηρετεί. Εγκαινιάστηκε από τον Σιδηρόδρομο Πύργου - Κατακώλου (ΣΠΥΚ) τον Φεβρουάριο του 1883 και έκλεισε μαζί με τη σιδηροδρομική γραμμή Πύργου - Κατακώλου στις 27 Οκτωβρίου 1998. Διαθέτει υποτυπώδη πλευρική αποβάθρα, η οποία αντικαθίσταται σήμερα από νέα. Στα πλαίσια της ανακατασκευής της γραμμής για την επανενεργοποίησή της το 2007, υπέστη αλλαγή της γραμμολογίας του, με αποξήλωση της παρακαμπτηρίου που διέθετε.

Αγιος Ιωαννης
Αγιος Ιωαννης
Αγιος Ιωαννης
Gulfstream V

Το **Gulfstream V** είναι επιχειρηματικό αεροσκάφος, κατασκευασμένο από την Αμερικανική Gulfstream Aerospace. Η στρατιωτική έκδοση του, σε χρήση από τις Αμερικανικές ένοπλες δυνάμεις, φέρει την ονομασία **C-37A**, ενώ τα **[[Gulfstream G500|Gulfstream G500 και G550]]** αποτελούν βελτιωμένες εκδόσεις του.

## Εξέλιξη
Το **Gulfstream V** (ή **G-V** όπως αποκαλείται) πέταξε πρώτη φορά το 1995, έλαβε τα κατάλληλα πιστοποιητικά το 1997 και έγινε ένα από τα πρώτα επιχειρηματικά αεροσκάφη πολύ μεγάλης εμβέλειας (περισσότερα από 6000 ναυτικά μίλια). Έχοντας την ικανότητα να μεταφέρει 16 επιβάτες, σε κανονική διαμόρφωση καθισμάτων, και να πετάει σε αποστάσεις μέχρι 6500 ναυτικά μίλια (12.038 χλμ), το G-V έγινε το επιχειρηματικό αεροσκάφος με τη μεγαλύτερη εμβέλεια (κατά τη διάρκεια της παρουσίασής του). 

Σε υπηρεσία στις Αμερικανικές ένοπλες δυνάμεις το Gulfstream V φέρει την ονομασία **C-37A** και χρησιμοποιείται ως αεροσκάφος μεταφοράς κυβερνητικών και στρατιωτικών αξιωματούχων. 

Το **C-37A** φέρει σύστημα ελέγχου πτήσης συνδεδεμένο με δορυφορικό Σύστημα Εντοπισμού Θέσης, εξελιγμένο ραντάρ καιρού και σύστημα αυτόματου πιλότου, οθόνες απεικόνισης στο ύψος των ματιών των πιλότων (*head-up display*) και συστήματα ενίσχυσης της όρασης (*Enhanced Vision Systems*), για μεγαλύτερη ασφάλεια σε συνθήκες χαμηλής ορατότητας. Παράλληλα το αεροσκάφος είναι εξοπλισμένο με συμβατικά και στρατιωτικά συστήματα τηλεπικοινωνιών που εξασφαλίζουν την ασφαλή πραγματοποίηση κλήσεων και αποστολή και λήψη δεδομένων. Το C-37A έχει την ικανότητα να πετάει σε υψόμετρο 51.000 ποδών και η τυπική σύνθεση του πληρώματος, στα πλαίσια της Αμερικανικής πολεμικής αεροπορίας, περιλαμβάνει δύο πιλότους, έναν ιπτάμενο μηχανικό, ένα χειριστή τηλεπικοινωνιών και έναν ιπτάμενο φροντιστή.

## Χρήστες
;
:Αμερικανική Πολεμική Αεροπορία
:Αμερικανικό Ναυτικό
:Αμερικανικός Στρατός
:Αμερικανική Ακτοφυλακή

## Πηγές


## Παρόμοια Αεροσκάφη
* Gulfstream IV
* Gulfstream G500/G550

## Συγκρίσιμα Αεροσκάφη
* Bombardier Global Express
* Bombardier Global 5000
* Dassault Falcon 7X
* Boeing Business Jet
* Airbus A318 Elite

## Εξωτερικοί σύνδεσμοι

* Το C-37A στην επίσημη ιστοσελίδα της Αμερικανικής πολεμικής αεροπορίας
* Το Gulfstream V στο airliners.net
* [Φωτογραφίες του Gulfstream V στο airliners.net](http://www.airliners.net/search/photo.search?aircraft_genericsearch=Gulfstream%20Aerospace%20G-1159/G-IV/G-V%20Gulfstream%20(C-20/C-37)&aircraftsearch=Gulfstream%20Aerospace%20C-37A%20Gulfstream%20V%20(G-V)|Gulfstream%20Aerospace%20G-V%20Gulfstream%20V|Gulfstream%20Aerospace%20G-V%20Gulfstream%20V-SP|Gulfstream%20Aerospace%20G-V-SP%20Gulfstream%20G500|Gulfstream%20Aerospace%20G-V-SP%20Gulfstream%20G550|Gulfstream%20Aerospace%20C-37B%20Gulfstream%20G550%20(G-V-SP))
* Το C-37A στο globalsecurity.org
* Το C-37A στο fas.org

Κατηγορία:Πολιτικά αεροσκάφη
Κατηγορία:Επιχειρηματικά αεροσκάφη
V
Ίγκορ Στραβίνσκι

Ο **Ίγκορ Φιόντοροβιτς Στραβίνσκι** (ρωσ. Игорь Фёдорович Стравинский, ΔΦΑ: [ˈiɡərʲ ˈfʲɵdərəvʲɪt͡ɕ strɐˈvʲinskʲɪj], Λομονόσοφ Ρωσίας, 17 Ιουνίου 1882 – Νέα Υόρκη, 6 Απριλίου 1971), καθιερωμένος στα ελληνικά ως **Ιγκόρ Στραβίνσκι**, ήταν σημαντικός μουσικός συνθέτης του 20ού αιώνα. Το πολύπλευρο έργο του και οι παραδοξότητες ορισμένων εκφραστικών επιλογών του,  προκάλεσαν έντονες αντιπαραθέσεις στον κόσμο της λόγιας σύγχρονης μουσικής. 

## Στυλ
Οι σκληρές διαφωνίες και αρμονικές ελευθερίες, οι πιο ιδιόρρυθμοι συνδυασμοί ορχηστρικών χρωμάτων, εξωτικών κλιμάκων, πολυτονικότητας και πολυρυθμίας, μελωδικών στιλ και ρυθμών, όλα χρησιμοποιούνται στη μουσική του με ένα ιδιότυπο και ανήσυχο ύφος, αλλά πάντα στο πλαίσιο της τονικής μουσικής. Μόνο στα τελευταία έργα του ακολουθεί τη δωδεκάφθογγη τεχνική. Προσπαθούσε σε κάθε νέο του έργο να πει κάτι καινούριο και πρωτότυπο και να μην επαναλάβει τον εαυτό του όπως αυτός υπήρξε σε προηγούμενα έργα. Το στιλ του είναι πολύ καθαρό και η τέχνη του μπορεί να θεωρηθεί ότι «ανακεφαλαιώνει» όλα τα στιλ που προηγούνται από αυτόν, παραμένοντας βέβαια άρτια κατασκευασμένη.

## Συνθετικό έργο
Το συνθετικό του έργο περιλαμβάνει όπερες, χοροδράματα με πιο γνωστά την *[[Η ιεροτελεστία της άνοιξης|Ιεροτελεστία της Άνοιξης]]*, τον *[[Πετρούσκα]]* και *[[Το πουλί της φωτιάς|Το Πουλί της Φωτιάς]]*, κομμάτια για ορχήστρα, έργα για πιάνο, μουσική δωματίου, τραγούδια και κομμάτια για φωνή και ορχήστρα.
## Παραπομπές


Κατηγορία:Κλασικοί συνθέτες του 20ού αιώνα
Κατηγορία:Βραβευμένοι με Grammy
Κατηγορία:Ρώσοι συνθέτες κλασικής μουσικής
Ροή

Με τον όρο **Ροή** χαρακτηρίζεται γενικά οποιαδήποτε παρατηρούμενη συνεχόμενη κίνηση μορφής της ύλης μέσα στο χώρο. Συναφής επίσης όρος είναι και το «ρεύμα» που απαντάται περισσότερο στον Ηλεκτρισμό και στη Μετεωρολογία. Ακόμη όμως απαντάται και στις καθημερινές εκφράσεις, περιφραστικά της ιδέας της συνεχούς κίνησης όπως π.χ. *ροή ειδήσεων*, *ροή τηλεοπτικού προγράμματος* κ.λπ.

Περισσότερο όμως ως επιστημονικός όρος αφορά την κίνηση των ρευστών και ειδικότερα των υγρών με συνέπεια να θεωρείται ο σημαντικότερος όρος στη Μηχανική των ρευστών δηλαδή στην Υδροδυναμική και στην Υδραυλική. Παράλληλα όμως θεωρείται εξίσου σημαντικός όρος στη Βιολογία, τη Γεωλογία, την Οπτική, στις πάσης φύσεως ακτινοβολίες, λαμβάνοντας και μορφή ενεργειακού μεγέθους, καθώς ακόμη και στα Μαθηματικά ως ολοκλήρωμα σε διανυσματικά πεδία.

## Δείτε επίσης
*Ροή των ρευστών
*Ροή (γεωλογία)
*Ροή διανυσματικού πεδίου
*Ροή σωματιδίων
*Ροή ενέργειας ή Ενεργειακή ροή
*Ροή γονιδίων
*Θερμική ροή
*Μαγνητική ροή
*Ηλεκτρική ροή
*Πολυφασική ροή
*Φωτεινή ροή
*Ροή πληροφοριών

Κατηγορία:Θεμελιώδεις έννοιες της φυσικής
Κατηγορία:Μηχανική ρευστών
Κατηγορία:Διανύσματα
Χρυσός δίσκος του Βόγιατζερ

thumb|350px|Η εξωτερική θήκη (Golden Record Cover)
Ο όρος **χρυσός δίσκος του Βόγιατζερ** αναφέρεται σε δυο όμοιους δίσκους αρχείου δεδομένων με ήχους και εικόνες από τη Γη. Είναι προσαρμοσμένοι στα δυο διαστημικά σκάφη Βόγιατζερ 1 και Βόγιατζερ 2 που εκτοξεύθηκαν το 1977 με προορισμό τους εξωτερικούς πλανήτες του ηλιακού μας συστήματος και κατόπιν το πέραν αυτών διάστημα. Στην αγγλική ορολογία ονομάζονται «*Sounds of Earth*». Το περιεχόμενο του δίσκου καθορίστηκε για τη ΝΑΣΑ από μία επιτροπή, με πρόεδρο τον Καρλ Σάγκαν, στο Πανεπιστήμιο Κόρνελ. 

Ο χρυσός δίσκος του Βόγιατζερ υλοποιεί την αέναη αναζήτηση του ανθρώπινου γένους, αν μη τι άλλο, κάποιας συγγενούς υπάρξεως. Απευθύνονται σε άγνωστο παραλήπτη, και αν υποθέσουμε ότι η διάρκεια ζωής τους θα είναι γύρω στα 500 εκατομμύρια χρόνια, ίσως να μην μάθουμε ποτέ εάν εκπλήρωσαν τον σκοπό τους. Ένα παρόμοιο τεκμήριο είχε τοποθετηθεί και παλαιότερα στα Πάιονηρ 10 και Πάιονηρ 11.

## Περιγραφή
Ο καθεαυτού δίσκος είναι καλυμμένος με προστατευτική εξωτερική θήκη (Golden Record Cover), η οποία περιέχει ένα απλό εγχειρίδιο χρήσης, με ποιο τρόπο δηλαδή μπορούμε να αποκωδικοποιήσουμε το περιεχόμενό του. Οι απαραίτητα βοηθητικές πληροφορίες είναι κωδικοποιημένες στο δυαδικό σύστημα και απεικονίζονται π.χ ως άτομο του υδρογόνου. Πέρα από αυτό απεικονίζεται η σχετική με 14 ραδιοπηγές Πάλσαρ τοποθεσία του πλανήτη μας στο διάστημα. 

thumb|350px|Ο χρυσός δίσκος

Ο δίσκος είναι επίχρυσος με χάλκινο πυρήνα και έχει διάμετρο 30 εκατοστών. Το αρχείο δεδομένων είναι χαραγμένο κυκλικά πάνω στην επιφάνεια του δίσκου. Το ίχνος αυτό αρχίζει με 150 απλά κωδικοποιημένες εικόνες από τη Γη. Μετά ακολουθεί ηχογραφημένο υλικό, μεταξύ άλλων και χαιρετιστήριες προσφωνήσεις σε 55 διαφορετικές γλώσσες, φυσικοί ήχοι (άνεμος, βροντή) και ήχοι ζώων. Στη συνέχεια ακολουθεί ένα μουσικό πρόγραμμα 90 λεπτών. 

Το (αρχαίο) ελληνικό χαιρετιστήριο μήνυμα είναι (με ερασμιακή προφορά):

«Οἵτινές ποτ' ἔστε χαίρετε! Εἰρηνικῶς πρὸς φίλους ἐληλύθαμεν φίλοι.»

left|thumb|300px|Επεξηγηματικό σκίτσο της εξωτερικής θήκης, NAΣA.

## Δείτε επίσης
* Χρυσή Πλάκα του Πάιονηρ
* Μνημείο του άγνωστου αστροναύτη
* Μήνυμα του Αρεσίμπο

## Παραπομπές


## Εξωτερικοί σύνδεσμοι

* NASA: ο χρυσός δίσκος (αγγλ.)
* Αναλυτικές πληροφορίες (αγγλ.)
* πλήρες περιεχόμενο του δίσκου (αγγλ.)

Κατηγορία:Πρόγραμμα Βόγιατζερ
Λουδοβίκος Αρμάνδος Α΄ του Κοντί

Ο **Λουδοβίκος Αρμάνδος Α΄ των Βουρβόνων** (*Louis-Armand Ier de Bourbon-Conti*, 4 Απριλίου 1661 - 9 Νοεμβρίου 1685) από τον Οίκο των Βουρβόνων-Κονντέ ήταν πρίγκιπας του Κοντί.

## Βιογραφία
Ήταν ο μεγαλύτερος γιος και διάδοχος του Αρμάνδου των Βουρβόνων-Κονντέ πρίγκιπα του Κοντί και της Άννας-Μαριας Μαρτινότσι, ανιψιάς του καρδινάλιου Μαζαρέν.

Παντρεύτηκε (1680) τη Μαρία-Άννα των Βουρβόνων, νόθη κόρη του βασιλιά της Γαλλίας Λουδοβίκου ΙΔ΄ από τη Λουΐζα ντε λα Βαλλιέρ. Την πρώτη νύχτα του γάμου τους δεν ήξεραν τι έπρεπε να κάνουν, λόγω της πολύ μικρής ηλικίας τους, οπότε η νύφη έπεσε σε βαριά κατάθλιψη, ενώ ο γαμπρός δεν ήθελε να ξαναπλαγιάσει ποτέ σε κρεβάτι με γυναίκα.

Πήγε στην Ουγγαρία (1683) παρά την αντίθετη επιθυμία του βασιλιά, προκειμένου να βοηθήσει τους αυτοκρατορικούς να νικήσουν τους Τούρκους στο Γκραν. Πέθανε στο Φονταινεμπλώ από ευλογιά, η οποία του μεταδόθηκε από την σύζυγο του. Η σύζυγος του κατόρθωσε παρ' όλα αυτά να ανακάμψει από την αρρώστια.

Άτεκνος, τον διαδέχθηκε ο μικρότερος αδελφός του Φραγκίσκος Λουδοβίκος του Κοντί.

## Οικογένεια
Νυμφεύτηκε (1680) τη Μαρία-Άννα των Βουρβόνων, νόθη κόρη του Λουδοβίκου ΙΔ΄ της Γαλλίας από τη Λουΐζα ντε λα Βαλλιέρ. Δεν απέκτησαν απογόνους.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων-Κοντέ
Φραγκίσκος Λουδοβίκος του Κοντί

Ο **Φραγκίσκος-Λουδοβίκος** (γαλλικά: *François-Louis de Bourbon-Conti*, 30 Απριλίου 1664 – 9 Φεβρουαρίου 1709) από τον Οίκο των Βουρβόνων-Κονντέ ήταν πρίγκιπας του Κοντί διαδεχόμενος τον αδελφό του, Λουδοβίκο Αρμάνδο, το 1685. Προτάθηκε για βασιλιάς της Πολωνίας. 

## Βιογραφία
Ήταν γιος του Αρμάνδου των Βουρβόνων του Κοντί και της Άννας-Μαρίας Μαρτινότσι, ανιψιάς του καρδινάλιου Μαζαρέν.

Ήταν το επιφανέστερο μέλος του κλάδου των Βουρβόνων-Κονντέ-Κοντί. Θεωρήθηκε έξυπνο παιδί και έτυχε εξαιρετικής εκπαίδευσης, διακρίθηκε για την ανεξαρτησία του μυαλού του και τη δημοτικότητα των τρόπων του. Το 1683, υποστήριξε τους αυτοκρατορικούς στην Ουγγαρία κατά των Τούρκων, χλευάζοντας τον Γάλλο βασιλιά Λουδοβίκο ΙΔ΄ που πήρε το μέρος των Τούρκων. Για τον λόγο αυτό φυλακίστηκε προσωρινά στο Σαντιγί, όταν επέστρεψε στη Γαλλία το 1685.

## Στρατιωτικές επιτυχίες
Ήταν ο προστατευόμενος του θείου του Λουδοβίκου Β΄ των Κοντέ, του αποκαλούμενου και μέγα Κοντέ, του οποίου την εγγονή Μαρία Θηρεσία των Βουρβόνων (1666 - 1732) νυμφεύτηκε το 1688 και έκαναν μαζί επτά παιδιά. Υπηρέτησε στον Γαλλικό στρατό αλλά δεν ξεπέρασε ποτέ τον βαθμό του υποστράτηγου.

Το 1689 βοήθησε τον φίλο του, δούκα του Λουξεμβούργου, στην Ολλανδία και συμμετείχε στις Γαλλικές νίκες. Με τον θάνατο του εξαδέλφου του, Ιωάννη-Λουδοβίκου-Καρόλου δούκα του Λονγκεβίλ (1646 - 1694), απαίτησε να τον διαδεχθεί στο δουκάτο που το διεκδικούσε η αδελφή του δούκα Μαρία (1646 - 1694). Τελικά απέτυχε να κερδίσει στρατιωτική υποστήριξη από τους Ελβετούς και το δουκάτο αποδόθηκε στη Μαρία μετά από επέμβαση του βασιλιά υπέρ της, άσχετα με το εάν τα δικαστήρια αποφάσισαν το αντίθετο.

Ο Λουδοβίκος ΙΔ΄ της Γαλλίας του προσέφερε το Πολωνικό στέμμα το 1697, και στις 27 Ιουνίου ανακηρύχθηκε τυπικά βασιλιάς της Πολωνίας. Αλλά όταν έφτασε στο Γκντανσκ, βρήκε τον Αύγουστο Β΄ εκλέκτορα της Σαξονίας να κατέχει ήδη το Πολωνικό στέμμα και επέστρεψε στη Γαλλία.

Οι αποτυχίες του γαλλικού στρατού στον πόλεμο της Ισπανικής διαδοχής έκαναν τον βασιλιά Λουδοβίκο ΙΔ΄ να τον καλέσει και να τον τοποθετήσει αρχηγό των στρατευμάτων του που βρίσκονταν στην Ιταλία.

Αρρώστησε και πέθανε τον Φεβρουάριο του 1709 από συνδυασμό πολλών ασθενειών, όπως ποδάγρα και σύφιλη, και τάφηκε στο Ιλ-Αντάμ στο Παρίσι.

## Οικογένεια
Νυμφεύτηκε τη Μαρία Θηρεσία των Βουρβόνων και μαζί της έκανε δύο κόρες και έναν γιο:
* Μαρία-Άννα 1689–1720, παντρεύτηκε τον Λουδοβίκο Ερρίκο Α΄ των Βουρβόνων πρίγκιπα του Κονντέ.
* Λουδοβίκος-Αρμάνδος Β΄ 1695–1727, πρίγκιπας του Κοντί.
* Λουίζα-Αδελαΐδα 1696–1750, δεν παντρεύτηκε ποτέ, αλλά έκανε πολλά νόθα παιδιά.

## Πρόγονοι

## Παραπομπές


Κατηγορία:Οίκος των Βουρβόνων-Κοντέ
Κατηγορία:Γάλλοι ευγενείς
Κατηγορία:Ιππότες του Τάγματος του Αγίου Πνεύματος
Κατηγορία:ΛΟΑΤ Χριστιανοί
Λουδοβίκος Αρμάνδος Β΄ του Κοντί

Ο **Λουδοβίκος Αρμάνδος Β΄ των Βουρβόνων** (*Louis Armand de Bourbon*, 10 Νοεμβρίου 1695 - 4 Μαΐου 1727) από τον Οίκο των βουρβόνων-Κονντέ ήταν πρίγκηπας του **Κοντί** (1709 - 1727), γιος και διάδοχος του πρίγκηπα Φραγκίσκου Λουδοβίκου του Κοντί.

Δέχτηκε πολλά προνόμια από τον βασιλιά της Γαλλίας Λουδοβίκο ΙΔ΄ και από τον αντιβασιλέα Φίλιππο Β΄ της Ορλεάνης. Πολέμησε στους Γαλλικούς πολέμους της Ισπανικής διαδοχής, αλλά δεν επέδειξε τις στρατιωτικές ικανότητες του πατέρα του.

Υποστηρικτής των οικονομικών μεθόδων του Τζων Λω, που του επέφεραν μεγάλα οικονομικά κέρδη, πέθανε πρόωρα και τον διαδέχθηκε ο γιος του, Λουδοβίκος Φραγκίσκος Α´ του Κοντί.

Η κόρη του Λουίζα Ερριέττα της Βουρβόνης-Κοντί παντρεύτηκε τον Λουδοβίκο-Φίλιππο Α΄ των Βορβόνων δούκα της Ορλεάνης.

## Οικογένεια
Νυμφεύτηκε το 1713 τη Λουίζα-Ελισάβετ των Βουρβόνων (1693 - 1775), κόρη του Λουδοβίκου Γ΄ πρίγκιπα του Κοντέ και εγγονή του Λουδοβίκου ΙΔ΄. Είχε τέκνα:
* Λουδοβίκος-Φραγκίσκος Α΄ 1717-1776, πρίγκιπας του Κοντί.
* Λουίζα-Ερριέττα 1726-1759, παντρεύτηκε τον Λουδοβίκο-Φίλιππο Α΄ των Βουρβόνων δούκα της Ορλεάνης.
* Λουδοβίκος 1715-1717, Λουδοβίκος-Αρμάνδος 1720-1722, Κάρολος 1722-1730, απεβίωσαν το πολύ 8 ετών.

## Πρόγονοι

## Παραπομπές


## Πηγές
* Chisholm, Hugh, ed. (1911). "Conti, Princes of". Encyclopædia Britannica (11th ed.). Cambridge University Press.

## Εξωτερικοί σύνδεσμοι
* 

Κατηγορία:Οίκος των Βουρβόνων-Κοντέ
Λουδοβίκος Φραγκίσκος Α΄ του Κοντί

Ο **Λουδοβίκος Φραγκίσκος Α' των Βουρβόνων** (γαλλικά: *Louis François de Bourbon-Conti*, 13 Αυγούστου 1717 - 2 Αυγούστου 1776) από τον Οίκο των Βουρβόνων-Κονντέ ήταν πρίγκηπας του Κοντί (1727-1776).

## Βιογραφία
Ήταν γιος και διάδοχος του Λουδοβίκου-Αρμάνδου Β' πρίγκιπα του Κοντί και της Λουίζας-Ελισάβετ των Βουρβόνων, κόρης του Λουδοβίκου πρίγκιπα του Κονντέ.
 
Λάτρευε τη στρατιωτική σταδιοδρομία και, όταν ο πόλεμος της Αυστριακής διαδοχής σταμάτησε το 1741, συνόδευσε τον Κάρολο-Λουδοβίκο δούκα της Βοημίας. Διηύθυνε τον στρατό στην Ιταλία, όπου διακρίθηκε και νίκησε στη μάχη του Κόνι (1744). Το 1745 υπέταξε τους αυτοκρατορικούς στη Γερμανία, μετέβη στην Ολλανδία, όπου μετά από μερικές συγκρούσεις με τον Μωρίς ντε Σαξ αποχώρησε από τη στρατιωτική δράση (1747). Την ίδια χρονιά, οι Πολωνοί ευγενείς του πρόσφεραν το στέμμα της χώρας, καθώς λόγω της αδύναμης υγείας του βασιλιά Αυγούστου Γ΄ έπρεπε να βρεθεί αντικαταστάτης του.

Κέρδισε την προσωπική υποστήριξη του βασιλιά της Γαλλίας Λουδοβίκου ΙΕ' στην προσπάθεια του να γίνει βασιλιάς της Πολωνίας, αλλά η πολιτική των Γάλλων υπουργών ήταν να δοθεί το στέμμα στον Οίκο της Σαξονίας, αφού η δελφίνη ήταν κόρη του Αυγούστου Γ΄. Ο Λουδοβίκος Φραγκίσκος τότε έκανε μυστικές διαπραγματεύσεις με πρέσβεις Ανατολικών κρατών.

Τελικά δεν πήρε τον Πολωνικό θρόνο και τέθηκε κάτω από την εύνοια του βασιλιά Λουδοβίκου ΙΕ΄ ως το 1755, μετά από τις ίντριγκες της μαντάμ ντε Πομπαντούρ. Αρνήθηκε να συμμετάσχει στον στρατό του Ρήνου (1756).

Ήταν προστάτης του Ζαν Ζακ Ρουσσώ και τον διαδέχθηκε ο γιος του Λουδοβίκος Φραγκίσκος Ιωσήφ του Κοντί, τελευταίος κάτοχος του τίτλου.

## Οικογένεια
Παντρεύτηκε το 1731 τη Λουίζα-Νταϊάνα των Βουρβόνων, κόρη του Φιλίππου Β΄ δούκα της Ορλεάνης και είχε τέκνο:
* Λουδοβίκος Φραγκίσκος Ιωσήφ 1734-1814, πρίγκιπας του Κοντί.

## Πρόγονοι

## Παραπομπές


Κατηγορία:Οίκος των Βουρβόνων-Κοντέ
Λουδοβίκος Φραγκίσκος Ιωσήφ του Κοντί

Ο **Λουδοβίκος Φραγκίσκος Ιωσήφ των Βουρβόνων** (*Louis-François-Joseph de Bourbon-Conti*, 1 Σεπτεμβρίου 1734 - 13 Μαρτίου 1814) από τον Οίκο των Βουρβόνων-Κονντέ ήταν ο τελευταίος πρίγκηπας του Κοντί.

## Βιογραφία
Ήταν το μόνο τέκνο και διάδοχος του Λουδοβίκου-Φραγκίσκου Α΄ πρίγκιπα του Κοντί και της Λουίζας-Νταϊάνας των Βουρβόνων, κόρης του Φιλίππου Β΄ δούκα της Ορλεάνης.

Κατείχε σημαντικά στρατιωτικά ταλέντα και έδειξε πολλές ικανότητες στη διάρκεια του επταετούς πολέμου. Υποστήριξε τον Μοπέου στη διαμάχη του με τον καγκελάριο και το Κοινοβούλιο, ενώ το 1788 κήρυξε ότι η ακεραιότητα του Συντάγματος θα διατηρηθεί.

Κατά τη διάρκεια της Γαλλικής Επανάστασης το Συμβούλιο δήμευσε την περιουσία και όλους τους τίτλους του (1793). Τότε καταργήθηκε οριστικά το πριγκιπάτο του Κοντί, ενώ αργότερα ο Λουδοβίκος-Φραγκίσκος-Ιωσήφ εξορίστηκε στη Βαρκελώνη, όπου έζησε ειρηνικά μέχρι το τέλος της ζωής του.

Αρνήθηκε να συμμετάσχει σε όλες τις κινήσεις των φιλομοναρχικών κατά της Γαλλίας.

## Οικογένεια
Παντρεύτηκε το 1759 την εξαδέλφη του Μαρία-Φορτουνάτα των Έστε, κόρη του Φραγκίσκου Γ΄ δούκα της Μόντενα. Δεν απέκτησαν απογόνους.

## Πρόγονοι

## Αναφορές


Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Σημείο (αποσαφήνιση)

Ο όρος **Σημείο** μπορεί ν΄ αναφέρεται στις ακόλουθες  περιπτώσεις:

## Θετικές επιστήμες
*Σημείο (γεωμετρία)
*Σημείο ανάφλεξης
*Σημείο βρασμού
*Σημείο εφαρμογής
*Σημείο θέσης (εντοπισμού ή ραδιοεντοπισμού)
*Σημείο Πλίμσολ
*Σημείο τήξης
*Υλικό σημείο

### Μετεωρολογία και αστρονομία
*Σημείο παγετού
*Σημείο δρόσου
*Σημείο του ορίζοντα

### Οπτική
*Νεκρό σημείο
*Τυφλό σημείο

## Γενικές έννοιες
*Κρίσιμο σημείο
*Σημείο αναγνώρισης
*Σημείο αναφοράς
*Σημείο συγκέντρωσης
*Σημείο (σημειωτική)
*Σημείο φυγής

### Παράγωγοι όροι
*Σημειωτής
*Σημειωτική
Κοντέ-αν-Μπρι

Το **Κοντέ-αν-Μπρι** (, ) είναι γαλλική κοινότητα στο νομό της Αιν, στη διοικητική περιοχή των Ω-ντε-Φρανς.

Βρίσκεται στη θέση ενός πανάρχαιου οικισμού και κατοικείτο από το 500 π.Χ. Ο οικισμός γνώρισε μεγάλη οικονομική ανάπτυξη και ήταν εμπορικό σταυροδρόμι λόγω της θέσης του, στη συμβολή των παραποτάμων Συρμελέν (Surmelin) και Ντυί (Dhuys) του ποταμού Μάρνη. Είναι γνωστό για το περίφημο κάστρο του, η ιστορία του οποίου είναι συνδεδεμένη με την οικογένεια Κουσί. Ο λόρδος του Κουσί Ενγερράνδος Β΄ (γαλλ. Enguerrand III de Coucy) άρχισε την κατασκευή του κάστρου στα τέλη του 12ου αιώνα, με τείχος πάχους δύο μέτρων και καπνοδόχους υπό τη μορφή πύργου. Η τελευταία απόγονος του, Μαρία του Κουσί, το μεταβίβασε μέσω του γάμου της στην κομητεία του Μπάρι και στην συνέχεια πέρασε στον Οίκο του Λουξεμβούργου.

## Στην ιδιοκτησία των Βουρβόνων
Η τελευταία απόγονος Μαρία του Λουξεμβούργου με τον γάμο της με τον Φραγκίσκο των Βουρβόνων κόμη του Βαντόμ (1487) κληροδότησε τον πύργο στους Βουρβόνους. Εκεί εγκαταστάθηκε ο εγγονός της Λουδοβίκος των Βουρβόνων θείος του μετέπειτα βασιλιά της Γαλλίας Ερρίκου Δ΄, ως πρίγκηπας του Κοντέ. Ο καρδινάλιος των Βουρβόνων ξανάκτισε το κάστρο σε αναγεννησιακούς ρυθμούς του 16ου αιώνα, ήταν ένα από τα ισχυρότερα Γαλλικά φρούρια και οι κάτοχοί τους ήταν αρχηγοί της Γαλλικής Προτεσταντικής μερίδας, μετά τον προσηλυτισμό του Λουδοβίκου Α΄ του Κοντέ στον Προτεσταντισμό. Το διάστημα 1711 - 1719 δημεύτηκε από στρατεύματα του Γάλλου βασιλέα Λουδοβίκου ΙΔ΄.

Κατά σειρά οι πρίγκιπες του Κοντέ ήταν:
*Λουδοβίκος Α΄ του Κοντέ
*Ερρίκος Α΄ των Βουρβόνων του Κοντέ
*Ερρίκος Β΄ των Βουρβόνων του Κοντέ
*Λουδοβίκος Β΄ του Κοντέ
*Ερρίκος Γ΄ του Κοντέ
*Λουδοβίκος Γ΄ του Κοντέ
*Λουδοβίκος Ερρίκος Α΄ του Κοντέ
*Λουδοβίκος Ιωσήφ του Κοντέ
*Λουδοβίκος Ερρίκος Β΄ του Κοντέ

Με τον θάνατο του τελευταίου πρίγκηπα Λουδοβίκου Ερρίκου Β΄ χωρίς απογόνους το δουκάτο πέρασε στον βασιλικό Οίκο της Ορλεάνης.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Αιν
Ρομποτικό διαστημόπλοιο

[thumb|right|Σημεία προσσελήνωσης των προγραμμάτων [Λούνα, Surveyor και Apollo.]]

**Διαστημικό εξερευνητικό όχημα** ονομάζουμε μια μη επανδρωμένη διαστημική αποστολή. Εν αντιθέσει με τους τεχνητούς δορυφόρους, οι διαστημικές συσκευές δεν έχουν πάντα κάποια κυκλική ή ελλειπτική τροχιά γύρω από κάποιο ουράνιο σώμα. 

## Είδη διαστημικών συσκευών
Ανάλογα με τον σκοπό που εκπληρώνουν, διακρίνουμε τα εξής είδη διαστημικών συσκευών:

* *προσέγγισης* (flyby) - η τροχιά τους περνάει κοντά από κάποιο ουράνιο σώμα
* *δορυφορικές* (orbiter) - περιφέρονται σε τροχιά γύρω από κάποιο ουράνιο σώμα
* *προσεδάφισης* (lander) - προσεδαφίζονται πάνω σε κάποιο ουράνιο σώμα
** *υδρορομπότ* (hydrobot) - βυθίζονται σε θάλασσες ουρανίων σωμάτων και τις εξερευνούν
** *κρυορομπότ* (cryobot) - η προσεδάφιση γίνεται σε πάγο και ακολουθεί διάτρηση του πάγου για εξερεύνηση των κατώτερων στρωμάτων
** *διεισδυτικές* (penetrator) - διατρυπάνε την επιφάνεια του ουράνιου σώματος
** *περιπλανητικές* (roaming) - προσεδαφίζονται και κινούνται πάνω στην επιφάνεια του ουράνιου σώματος
* *επαναφοράς δειγμάτων* (sample return) - συλλέγουν δείγματα πετρωμάτων και τα επιστρέφουν στη Γη

## Δείτε επίσης
* Τεχνητός δορυφόρος
* Εξερεύνηση του διαστήματος

## Βιβλιογραφία
* John E. Naugle: Unmanned space flight. Holt, Rinehart and Winston, New York 1965.
* Mitchell R. Sharpe: Satellites and probes – the development of unmanned space flight. Aldus Books, London 1970, ISBN 0-490-00139-4.
* Claude R. Canizares: Evaluating the biological potential in samples returned from planetary satellites and small solar system bodies – framework for decision making. National Academy Pr., Washington 1998, ISBN 0-309-06136-9.
* Jeffrey Kluger: Weiter als Menschen fliegen können: das große Abenteuer der Raumfahrttechnik – voll von Dramatik, Gefahren und Triumphen. Scherz, Bern 2000, ISBN 3-502-15374-4.
* Valérie Kayser: Launching space objects – issues of liability and future prospects. Kluwer Acad. Publ., Dordrecht 2001, ISBN 1-402-00061-8.
* Gregory L. Matloff: Deep-space probes – to the outer solar system and beyond. Springer, Berlin 2005, ISBN 3-540-24772-6.

## Εξωτερικοί σύνδεσμοι
Δίδυμοι (αστρολογία)

Οι **Δίδυμοι** (♊) είναι αστρολογικό ζώδιο.  Σύμφωνα με τον τροπικό ζωδιακό, οι Δίδυμοι καταλαμβάνονται από τον Ήλιο από 21 Μαΐου μέχρι 21 Ιουνίου (οι ημερομηνίες μπορεί να διαφέρουν κατά μία ημέρα, ανάλογα με τη χρονιά). Είναι το πρώτο κατά σειρά από τα ζώδια του Αέρα και ανήκει στον Μεταβλητό σταυρό. Στον αστρικό ζωδιακό, ο αστερισμός καταλαμβάνεται κατά την περίοδο από 16 Ιουνίου έως 15 Ιουλίου. Το ζώδιο απέναντι από τους Διδύμους είναι ο Τοξότης.

## Μυθολογία
Οι Δίδυμοι συνδέονται με τα δίδυμα αδέλφια Κάστορα και Πολυδεύκη.

## Άλλα ζώδια
***Προηγούμενο** ♉️ Ταύρος
***Επόμενο** ♋️ Καρκίνος

## Παραπομπές


## Εξωτερικοί σύνδεσμοι
* 

Κατηγορία:Αστρολογία
Φραγκίσκος του Κοντί

Ο **Φραγκίσκος** (François de Bourbon, prince de Conti, 19 Αυγούστου 1558 - 3 Αυγούστου 1614) από τον Οίκο των Βουρβόνων-Κονντέ. Πήρε τον τίτλο του μαρκησίου του Κοντί (1581-1597) και ανέβηκε στην τάξη του πρίγκιπα.

## Βιογραφία
Ήταν ο τρίτος γιος του Λουδοβίκου Α΄ πρίγκιπα του Κονντέ και της Ελεονώρας, κόρης του Καρόλου κόμη του Ρουσύ & κυρίου του Ρουά.

Ανήκε στην παλιά πίστη και δεν πήρε μέρος στους θρησκευτικούς πολέμους ως το 1587, όταν η δυσπιστία του Ερρίκου, δούκα του Γκιζ, τον έκαναν να υποστηρίξει ανοιχτά τον εξάδελφό του, Ερρίκο της Ναβάρρας, μέλλοντα βασιλιά Ερρίκο Δ΄. Μετά την άνοδο εκείνου στον θρόνο εξακολουθούσε να τον υποστηρίζει έντονα και μάλιστα μετά τον θάνατο του καρδιναλίου Καρόλου των Βουρβόνων (1590), έγινε ένας από τους υποψήφιους μνηστήρες του θρόνου.

## Οικογένεια
Νυμφεύτηκε πρώτα το 1581 την Ιωάννα-Φραγκίσκη ντε Κοέμ, κόρη του Λουδοβίκου κυρίου του Λυσέ. Δεν απέκτησαν απογόνους.

Το 1601 απεβίωσε η Ιωάννα-Φραγκίσκη και ο Φρακίσκος έκανε το 1605 δεύτερο γάμο, με τη Λουίζα-Μαργαρίτα της Λωρραίνης (1574-1631), κόρη του Ερρίκου Α΄ δούκα του Γκιζ. Δεν απέκτησαν απογόνους.

Ο Φραγκίσκος απεβίωσε χωρίς να αφήσει απογόνους. Η χήρα του κατέφυγε στην Αυλή της Μαρίας των Μεδίκων, όπου δέχθηκε πολλές τιμές. Ενεπλάκη σε συνωμοσία κατά του καρδινάλιου Ρισελιέ, αλλά απέτυχε και εξορίστηκε στο Ε, κοντά στην Αμιένη, όπου και πέθανε.

## Πρόγονοι

## Αναφορές


Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Μελέτιος Σακελλαρόπουλος

Ο μητροπολίτης **Μελέτιος Σακελλαρόπουλος** (κατά κόσμον *Μιχαήλ Σακελλαρόπουλος*, 1852 - 17 Ιουνίου 1933) ήταν Έλληνας ιεράρχης και μητροπολίτης της Ιεράς Μητροπόλεως Μεσσηνίας.

## Βιογραφικά στοιχεία
Γεννήθηκε το 1852 στη Βασαρά της τότε επαρχίας Λακεδαίμονος του νομού Λακωνίας. Εξελέγη μητροπολίτης Μεσσηνίας το 1904 και χειροτονήθηκε στις 9 Ιουλίου του ίδιου χρόνου. Κηρύχθηκε έκπτωτος στις 27 Οκτωβρίου 1917, με απόφαση του Ανωτάτου Εκκλησιαστικού Δικαστηρίου, λόγω συμμετοχής του στο ανάθεμα του 1916. Στις 2 Ιανουαρίου 1923, επανήλθε στο θρόνο της μητρόπολης Μεσσηνίας και παρέμεινε μέχρι το θάνατό του στις 17 Ιουνίου 1933. Τον διαδέχθηκε στις 13 Ιουλίου 1933, ο μέχρι τότε μητροπολίτης της Ιεράς Μητροπόλεως Γόρτυνος και Μεγαλοπόλεως, Πολύκαρπος Συνοδινός.

Υπήρξε ένας σημαντικός ιεράρχης με πλούσιο ποιμαντικό, κοινωνικό, πνευματικό και εκκλησιαστικό έργο. Η προτομή του, βρίσκεται μπροστά από τον Ιερό Καθεδρικό Ναό της Υπαπαντής του Χριστού στην πόλη της Καλαμάτας.

## Παραπομπές


Μελετιος Σακελλαροπουλος
Πέρα Χωριό

Το **Πέρα Χωριό** είναι κοινότητα της επαρχίας Λευκωσίας στην Κύπρο. Η κοινότητα έχει δικό της Κοινοτικό Συμβούλιο, ωστόσο το Πέρα Χωριό και η γειτονική Νήσου αποτελούν ένα Σύμπλεγμα Κοινοτήτων, το Πέρα Χωρίου-Νήσου, το οποίο διοικείται από το Συμβούλιο Συμπλέγματος Κοινοτήτων Πέρα Χωρίου-Νήσου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Κοντοβράκι Λήμνου

Το **Κοντοβράκι** υπήρξε χωριό της Λήμνου που αναφέρεται από τη βυζαντινή εποχή. Σήμερα είναι εγκαταλελειμμένο.

Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης). 

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν στην περιφέρια αρμοδιότητας  του  Δήμου Ατσικής.  Παλαιότερα  ανήκε στον νομό Λέσβου.

## Ιστορικά στοιχεία
Το ακατοίκητο σήμερα Κοντοβράκι βρίσκεται έξι με επτά χιλιόμετρα βορειοανατολικά του χωριού Άγιος Δημήτριος. Το 1284 σε πρακτικό της Μονής Μεγίστης Λαύρας αναφέρεται **του Κοντοβράκη η Αγία Ειρήνη**, προφανώς από το όνομα του ιδιοκτήτη του ναού. Η Αγία Ειρήνη ταυτίζεται, ενδεχομένως, με τη Sorena που αναφέρει ο Πιατσένζα το 1688.

Το 1858 ο Conze το σημειώνει ως Kunduraki. Το βρήκε εγκαταλελειμμένο στο μεγαλύτερο τμήμα του. Μόνο κάποια λιγοστά μάρμαρα εδώ κι εκεί πρόδιδαν παλαιότερη παρουσία. Η περιοχή ανήκε σε Οθωμανούς ιδιοκτήτες. Την εγκατάλειψη που αναφέρει ο Conze επιβεβαιώνει η καταγραφή κατοικιών του 1874, στην οποία δεν σημειώνονται κατοικίες στο Κοντοβράκι. Πάντως, μεταγενέστερα σημειώνεται στους χάρτες τόσο του De Launay (1898 ως Koundouraki), όσο και του Fredrich (1904 ως Kontawraki). 

Στο μεταξύ στην περιοχή είχαν αρχίσει να αγοράζουν ιδιοκτησίες οι χριστιανοί του νησιού και από το 1866 είχαν κτίσει το ναό των Αγ. Αναργύρων. Ο ναός σήμερα είναι παραποιημένος από σύγχρονα υλικά (τσιμέντο, αλουμίνιο κλπ.) άλλα φέρει λίγα μαρμάρινα κατάλοιπα. Στο εσωτερικό του υπάρχουν εικόνες του 19ου αιώνα. Μια από αυτές φέρει τη μαρτυρία «Δέηση του δούλου του Θεού Κώστα Καροφάλου 1869». 

## Νεότερη περίοδος

Το Κοντοβράκι δεν είχε μόνιμους κατοίκους, γι’ αυτό και δεν απετέλεσε οικισμό ως το 1928. Τότε συστάθηκε ο οικισμός **Κοντοβράκιον** της κοινότητας Λέρων, ο οποίος το 1931 για λίγους μήνες (Φεβρουάριο ως Οκτώβριο) εντάχθηκε στην κοινότητα Σβερδίων, για να επανέλθει στα Λέρα.

Το 1950 μετονομάστηκε σε **Αγία Ειρήνη**. Το 1981 ο οικισμός καταργήθηκε λόγω έλλειψης μόνιμων κατοίκων. Σήμερα υπάρχουν 20 σπίτια περίπου, τα οποία χρησιμεύουν κυρίως ως αποθήκες ή μάντρες.

## Βιβλιογραφία

* **Τουρπτσόγλου-Στεφανίδου Βασιλική**, «Ταξιδιωτικά και γεωγραφικά κείμενα για τη νήσο Λήμνο (15ος-20ος αιώνας)», Θεσσαλονίκη 1986. 
* **Cdrom Επαρχείου Λήμνου**: "Λήμνος αγαπημένη".
* Θ. Μπελίτσου, Η Λήμνος και τα χωριά της, 1994.
*"ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.

Κατηγορία:Εγκαταλελειμμένα χωριά της περιφερειακής ενότητας Λήμνου
Κουρούνι Λήμνου

Το **Κουρούνι** υπήρξε χωριό της Λήμνου που αναφέρεται από τη βυζαντινή περίοδο. Σήμερα είναι εγκαταλελειμμένο.

Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης). 

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν στην περιφέρεια αρμοδιότητας του Δήμου Ατσικής. Παλαιότερα  ανήκε στον νομό Λέσβου.

## Ιστορικά στοιχεία

Τα κατάλοιπα του χωριού **Κουρούνι** βρίσκονται ενάμισι χιλιόμετρο βορειοανατολικά του χωριού Άγ. Δημήτριος. Για πρώτη φορά αναφέρεται το 1284 σε πρακτικά της Μονής Μεγίστης Λαύρας με την ονομασία **χωρίον του Κορώνη**, από το όνομα του ιδιοκτήτη προφανώς.

Το 1858 ο Conze το αναφέρει με τη σημερινή του ονομασία. Το 1874 είχε 10 σπίτια αλλά δεν αναφέρεται στις καταγραφές «στεφάνων» της μητρόπολης Λήμνου, προφανώς επειδή δεν κατοικούσαν σ’ αυτό χριστιανοί. Πάντως υπήρχε ναός του Αγίου Γεωργίου, στο πανηγύρι του οποίου συμμετείχαν και οι Οθωμανοί. Μαρμάρινα μέλη, κίονες, βάσεις κ.ά. βλέπει κανείς είτε ενσωματωμένα στην τοιχοποιία είτε στον περίβολο του ναού. Το 1904 σημειώνεται στο χάρτη του Fredrich ως Kuruni.

Το 1918 το Κουρούνι εντάχθηκε στην κοινότητα Λιβαδοχωρίου ως ξεχωριστός οικισμός. Το 1940 μεταφέρθηκε στην κοινότητα Λέρων (Αγίου Δημητρίου) ως το 1981 που καταργήθηκε λόγω έλλειψης μόνιμων κατοίκων.

Σήμερα, εκτός από το ναό του Αγίου Γεωργίου, υπάρχουν 20 σπίτια περίπου, τα οποία χρησιμεύουν κυρίως ως αποθήκες ή μάντρες κατοίκων του Αγ. Δημητρίου.

## Βιβλιογραφία

* **Τουρπτσόγλου-Στεφανίδου Βασιλική**, «Ταξιδιωτικά και γεωγραφικά κείμενα για τη νήσο Λήμνο (15ος-20ος αιώνας)», Θεσσαλονίκη 1986.
* **Cdrom Επαρχείου Λήμνου**: "Λήμνος αγαπημένη".
* Θ. Μπελίτσου, Η Λήμνος και τα χωριά της, 1994.
*"ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.

Κατηγορία:Εγκαταλελειμμένα χωριά της περιφερειακής ενότητας Λήμνου
Κρηνίδα Λήμνου

Η **Κρηνίδα** είναι μικρός αγροτικός οικισμός του Δήμου Ατσικής, στη Λήμνο. Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης). 

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν στην περιφέρεια αρμοδιότητας του Δήμου Ατσικής. Παλαιότερα  ανήκε στον νομό Λέσβου.

## Θέση - όνομα
Η **Κρηνίδα** είναι κτισμένη σε ένα λοφίσκο δύο χιλιόμετρα βορειοδυτικά της Ατσικής. Σήμερα είναι σχεδόν ακατοίκητη, αλλά έχει ένα αξιοπρόσεκτο παρελθόν. Το όνομά του οικισμού προήλθε από κάποια κρήνη με καλό νερό, που υπάρχει ακόμα στη μέση του χωριού. Εικάζεται ότι υπήρχε εκεί αρχαίος ναός (του Ηρακλέους κατά μία ατεκμηρίωτη εκδοχή), οι μαρμάρινοι κίονες και οι λαξεμένοι λίθοι του οποίου χρησιμοποιήθηκαν στο κτίσιμο του ναού του Αγίου Γεωργίου. Επίσης έχει βρεθεί μικρό άγαλμα της θεάς  Άρτεμης.

## Ιστορία

Ο Γερμανός Conze, ο οποίος πέρασε από εκεί το 1858, τη σημειώνει στο χάρτη του ως *Krenidi*, χωρίς να αναφέρει τίποτα περισσότερο. Με διαφορετικές εκδοχές σημειώνεται στους χάρτες των De Launay (1898, *Kernidi*) και Fredrich (1904, *Kranidi*). Αυτό δεν είναι παράξενο, μιας και στα κοινοτικά έγγραφα εμφανίζεται ως *Κρινήδα*, *Κρηνίδες* ή *Κυρνίδα*. 

Το 1854 το χωριό σημειώνεται μεν ως ξεχωριστή ενορία αλλά είχε τον ίδιο ιερέα με το Καρπάσι, ονόματι Αθανάσιο. Το 1856 υπήρχαν 14 στρατεύσιμοι που πλήρωσαν φόρο 448 γρόσια για να απαλλαγούν από τη στράτευση. Το 1863 καταγράφηκαν 9 οικογένειες και το 1874 10 οικογένειες και 15 οικίες.

Το 1918 ο οικισμός εντάχτηκε στην κοινότητα Καρπασίου με το όνομα "Κυρνίδα". Το 1928 είχε 109 κατοίκους. Το 1940 ονομάστηκε **Κρηνίς** κι εντάχθηκε στην κοινότητα Ατσικής. Είχε 99 κατοίκους. Μεταπολεμικά ο πληθυσμός μειωνόταν συνεχώς και το 1971 δεν απογράφηκε κανείς, όποτε έπαψε να αποτελεί οικισμό.

Το 1939 ιδρύθηκε δημοτικό σχολείο για τα παιδιά του χωριού, τα οποία φοιτούσαν στην Ατσική από το 1914. Όμως, ως το 1960 που καταργήθηκε, συστεγαζόταν με το σχολείο της Ατσικής. Μεταξύ άλλων δίδαξαν οι δάσκαλοι: Ευστράτιος Χατζηελενούδας (1940-45) και Αγοραστός Γραγράς (1953-60).

## Βιβλιογραφία

* **Τουρπτσόγλου-Στεφανίδου Βασιλική**, «Ταξιδιωτικά και γεωγραφικά κείμενα για τη νήσο Λήμνο (15ος-20ος αιώνας)», Θεσσαλονίκη 1986.
* **Cdrom Επαρχείου Λήμνου**: "Λήμνος αγαπημένη".
* Θ. Μπελίτσου, Η Λήμνος και τα χωριά της, 1994.
*"ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.

Κατηγορία:Εγκαταλελειμμένα χωριά της περιφερειακής ενότητας Λήμνου
Στρατί Λήμνου

Το **Στρατί** υπήρξε ένα μικρό χωριό της Λήμνου που σήμερα είναι έρημο.

Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης). 

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν στην περιφέρεια αρμοδιότητας του Δήμου Ατσικής. Παλαιότερα ανήκε στον νομό Λέσβου.

## Ιστορικά στοιχεία

Η περιοχή **το Στρατί** ή **του Στρατή** βρίσκεται ανατολικά του χωριού Άγιος Δημήτριος. Τον 19ο αιώνα σημειώνεται ως μικρός οικισμός στους χάρτες των Conze (1858), De Launay (1898) και Fredrich (1904). Το 1874 είχε 6 σπίτια αλλά δεν είχε χριστιανούς κατοίκους. 

Την περίοδο 1918-28 το Στρατί εντάχθηκε ως οικισμός στην κοινότητα Λιβαδοχωρίου αλλά έπειτα καταργήθηκε. Σήμερα η περιοχή ανήκει στο δημοτικό διαμέρισμα του Αγίου Δημητρίου του Δήμου Ατσικής.

## Βιβλιογραφία

* **Τουρπτσόγλου-Στεφανίδου Βασιλική**, «Ταξιδιωτικά και γεωγραφικά κείμενα για τη νήσο Λήμνο (15ος-20ος αιώνας)», Θεσσαλονίκη 1986.
* **Cdrom Επαρχείου Λήμνου**: "Λήμνος αγαπημένη".
* Θ. Μπελίτσου, Η Λήμνος και τα χωριά της, 1994.
*"ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.

Κατηγορία:Εγκαταλελειμμένα χωριά της περιφερειακής ενότητας Λήμνου
Δήμος Παναιτωλικού

Ο **Δήμος Παναιτωλικού** ήταν ορεινός κυρίως δήμος της Αιτωλοακαρνανίας στα βορειοανατολικά του Αγρινίου με έδρα το χωριό Σκουτερά. Είχε πάρει την ονομασία του από το όρος Παναιτωλικό που βρίσκεται εντός των ορίων του.

Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγρινίου.

Σύμφωνα με την απογραφή του 2001 είχε 2.062 κατοίκους και η έκτασή του είναι  105.976 στρέμματα. Αποτελείται από 6 δημοτικά διαμερίσματα.

## Διαίρεση
Αναλυτικά τα δημοτικά διαμερίσματα και οι οικισμοί του δήμου:
: ** [[Δημοτικό διαμέρισμα Σκουτεράς Αιτωλοακαρνανίας|Δ.δ. Σκουτεράς]] ** [709]
::* η Σκουτερά [304]
::* τα Βαρκούλια (ή Σιγκουνέικα) [37]
::* το Ελληνικό [94]
::* το Ζευγαράκι [38]
::* ο Κακαβάς [42]
::* η Λίμνη [79]
::* τα Σταματογιανναίικα [115]
: ** Δ.δ. Αγίας Βαρβάρας ** -- η Αγία Βαρβάρα [143]
: ** [[Δημοτικό διαμέρισμα Αγίας Παρασκευής Αιτωλοακαρνανίας|Δ.δ. Αγίας Παρασκευής]] ** [249]
::* η Αγία Παρασκευή [242]
::* ο Γεροβασίλης [7]
: ** Δ.δ. Καστανούλας ** -- η Καστανούλα [122]
: ** [[Δημοτικό διαμέρισμα Κερασέας Αιτωλοακαρνανίας|Δ.δ. Κερασέας]] ** [259]
::* η Κερασιά [126]
::* ο Μαλεβρός [80]
::* η Παλαιοκαρυά [10]
::* η Παλαιοκερασιά [43]
: ** [[Δημοτικό διαμέρισμα Σιτομένων Αιτωλοακαρνανίας|Δ.δ. Σιτομένων]] ** [371]
::* τα Σιτόμενα [323]
::* τα Ξηράκια [48]

## Δήμαρχος
*1999-2010 Δημήτριος Γιαννοκώστας

## Εξωτερικοί σύνδεσμοι
*Ιστοσελίδα Δήμου Παναιτωλικού

Παναιτωλικό